Държавен вестник, бр. 115, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  115
Раздел V
Разрешение за транзитен превоз на оръжие
Чл. 30. (1) Транзитен превоз на оръжие се
извършва въз основа на разрешение за транзи-
тен превоз за всеки отделен случай, издадено
от Междуведомствената комисия. Разрешени-
ето се издава в 4 екземпляра по образец—при-
ложение № 9.
(2) В разрешението за транзитен превоз на
оръжие се посочват митническите пунктове,
маршрутът и срокът за преминаване.
(3) За издаване на разрешението за транзи-
тен превоз изпращачът или упълномощено от
него лице представя в Междуведомствената
комисия следните документи:
1. попълнено заявление по образец, утвър-
ден от Междуведомствената комисия;
2. легализирано копие и заверен превод на
български език на документа, издаден от ком-
петентен орган на страната на износителя, удос-
товеряващ правото му да осъществи конкрет-
ната сделка, и крайния потребител, и заверен
превод на български език на документа;
3. легализирано копие и заверен превод на
български език на разрешението за транзитен
превоз или за приемане на територията на дър-
жавата, следваща Република България по мар-
шрута на транзитния превоз, издадено от ком-
петентните є органи.
(4) Документите се представят в Междуве-
домствената комисия от изпращача на стоката
или от упълномощено от него лице не по-късно
от 20 дни преди влизането на стоката на тери-
торията на Република България.
(5) Междуведомствената комисия се про-
изнася по заявленията в срок 10 дни от датата
на подаването им. Разрешението или отказът
се съобщава на заявителя в срок 5 дни от про-
изнасянето.
(6) Разрешението е валидно при условията и
до изтичането на срока, посочен в него, но за не
повече от 15 дни считано от датата на въвежда-
нето на стоките във входното митническо уч-
реждение на Република България.
(7) Първият екземпляр на разрешението се
предоставя на заявителя, вторият се изпраща в
Национална служба “Сигурност” на Министер-
ството на вътрешните работи, третият се изп-
раща в централното митническо управление
на Агенция “Митници”, а четвъртият остава в
Междуведомствената комисия.
(8) Изходното митническо учреждение в
срок до 10 работни дни от датата на заверява-
нето на транзитния превоз изпраща на Между-
ведомствената комисия екземпляра от разре-
шението, който е предоставен на заявителя.
Г л а в а  т р е т а
ВЪНШНОТЪРГОВСКА ДЕЙНОСТ СЪС СТО-
КИ И ТЕХНОЛОГИИ С ВЪЗМОЖНА ДВОЙ-
НА УПОТРЕБА
Раздел I
Основни положения
Чл. 31. (1) Изнасяне на стоки и технологии с
възможна двойна употреба, включени в списъ-
ка по чл. 1, ал. 3 от закона, могат да извършват
лица, регистрирани по Търговския закон, полу-
чили лицензия за такава дейност от Междуве-
домствения съвет.
(2) Обхватът на лицензията по ал. 1 може да
бъде пълен или ограничен по отношение на
категориите и позициите съгласно Списъка на
оръжията и на стоките и технологиите с въз-
можна двойна употреба и/или по отношение на
страната—краен потребител.
Чл. 32. Лицензията се издава първоначал-
но за срок една година, след изтичането на
който всяка последваща лицензия се издава за
срок 3 години.
Чл. 33. (1) Изнасянето и внасянето на стоки
и технологии с възможна двойна употреба се
извършва въз основа на разрешение за всяка
сделка, издадено от Междуведомствената ко-
мисия. Разрешението за внасяне и за изнасяне
се издава в обхвата на лицензията за срок 6
месеца и може да бъде продължено само еднок-
ратно за срок до 6 месеца, като срокът на раз-
решението и на неговото продължение не може
да бъде по-дълъг от срока на лицензията—в
случай на изнасяне.
(2) Ако разрешена по реда на тази глава сдел-
ка не бъде изпълнена в срок, заявителят може
да поиска с мотивирана писмена молба про-
дължаване на срока не по-късно от 15 дни пре-
ди изтичането му, като посочва частта на нере-
ализираните количества.
Чл. 34. За получаване на лицензия за изнасяне
на стоки и технологии с възможна двойна упот-
реба и на разрешение за всяка сделка се запла-
щат такси в размер, определен от Министерс-
кия съвет. При отнемане на лицензията и/или
на разрешението внесените такси не подлежат
на връщане.
Раздел II
Лицензия за изнасяне
Чл. 35. (1) На лицата, регистрирани по Тър-
говския закон, се издава лицензия за изнасяне
на стоки и технологии с възможна двойна упот-
реба, когато са надеждни и икономически ста-
билни и са създали условия и необходимата
организация за работа с посочените от тях сто-
ки и/или технологии.